ILM ลุ้นกำไร Q1/66 โตต่อ รับอานิสงค์ท่องเที่ยวคึก-มาตรการช้อปดีมีคืนหนุน
ILM ลุ้นกำไรไตรมาส 1/66 โตต่อ รับอานิสงค์ท่องเที่ยวคึก-มาตรการช้อปดีมีคืนหนุน จับตาดันกำไรปี 66 เฉียด 700 ล้าน โบรกแนะซื้อเป้า 22.40 บาท
ILM ลุ้นกำไรไตรมาส 1/66 โตต่อ รับอานิสงค์ท่องเที่ยวคึก-มาตรการช้อปดีมีคืนหนุน จับตาดันกำไรปี 66 เฉียด 700 ล้าน โบรกแนะซื้อเป้า 22.40 บาท
1 มี.ค. 2566

บล.ดาโอ ระบุในบทวิเคราะห์วันนี้ (28 ก.พ.66) ว่า บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM แนะนำราคาเป้าหมาย 22.40 บาท คาดกำไรไตรมาส 1/2566 โตต่อเนื่อง เทียบช่วงเดียวกัน จากยอดขายหน้าร้านที่ได้อานิสงค์การท่องเที่ยวที่คึกคักและมาตรการช้อปดีมีคืน ดัน SSSG ม.ค. โต 8% และก.พ.โต 12%
โดยคาดกำไรปี 2566 ที่ 692 ล้านบาท โต 5% เทียบช่วงเดียวกันของปีก่อน ตามการรับรู้รายได้จากสาขาลาดกระบังเต็มปี (เปิด ธ.ค.65) และครึ่งหลังปี 2566 คาดเปิดพื้นที่เช่าใหม่ 4,000 ตร.ม. ที่กรุงเทพกรีฑา (โต 5% ของพื้นที่เช่า)
ด้านราคาหุ้นซื้อขายบน PER 23F ที่ 13 เท่า เทียบกับกลุ่มฯตกแต่งบ้านที่ 27-33 เท่า และมี Dividend Yield คือ อัตราผลตอบแทนจากเงินปันผลอยู่ที่สูง 4% ต่อปี เนื่องจากกำไรไตรมาส 4/2565 ทำ new high อีกครั้ง และดีกว่าตลาดคาด 9% และโมเมนตัมกำไรไตรมาส 1/2566 ดีสุดในกลุ่มซ่อมแซมและตกแต่งบ้าน  และจับมือ Flash express เตรียมขนส่งและติดตั้งสินค้าแต่งบ้านปลายทาง